title: Regulamentul de punere în aplicare (UE) 2018/325 al Consiliului din 5 martie 2018 privind punerea în aplicare a articolului 17 alineatul (3) din Regulamentul (UE) nr. 224/2014 privind măsuri restrictive având în vedere situația din Republica Centrafricană

text:
               6.3.2018

               RO

               Jurnalul Oficial al Uniunii Europene

               L 63/3

         REGULAMENTUL DE PUNERE ÎN APLICARE (UE) 2018/325 AL CONSILIULUI
   din 5 martie 2018
   privind punerea în aplicare a articolului 17 alineatul (3) din Regulamentul (UE) nr. 224/2014 privind măsuri restrictive având în vedere situația din Republica Centrafricană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 224/2014 al Consiliului din 10 martie 2014 privind măsuri restrictive având în vedere situația din Republica Centrafricană (1), în special articolul 17 alineatul (3),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 10 martie 2014, Consiliul a adoptat Regulamentul (UE) nr. 224/2014.

               (2)

               La 16 februarie 2018, Comitetul Consiliului de Securitate al Organizației Națiunilor Unite, instituit în temeiul Rezoluției 2127 (2013) a Consiliului de Securitate al Organizației Națiunilor Unite, a actualizat informațiile referitoare la o persoană căreia i se aplică măsuri restrictive.

               (3)

               Prin urmare, anexa I la Regulamentul (UE) nr. 224/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 224/2014 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2018.

            Pentru Consiliu

            Președintele

         N. DIMOV

      (1)  JO L 70, 11.3.2014, p. 1.

      ANEXĂ
      În anexa I la Regulamentul (UE) nr. 224/2014, în secțiunea „A. Persoane”, rubrica privind persoana menționată mai jos se înlocuiește cu rubrica următoare:

                     „1.

                     François Yangouvonda BOZIZÉ [alias: a) Bozize Yangouvonda; b) Samuel Peter Mudde (născut la 16 dec. 1948, în Izo, Sudanul de Sud)]
                     Funcția: a) fost șef de stat, Republica Centrafricană; b) profesor
                     Data nașterii: a) 14 octombrie 1946; b) 16 decembrie 1948.
                     Locul nașterii: a) Mouila, Gabon; b) Izo, Sudanul de Sud
                     Cetățenia: a) Republica Centrafricană; b) Sudanul de Sud
                     Pașaport nr.: D00002264, eliberat la 11 iunie 2013 (emis de Ministerul Afacerilor Externe, în Juba, Sudanul de Sud. Expiră la 11 iunie 2017. Pașaport diplomatic emis pe numele Samuel Peter Mudde)
                     Numărul național de identificare: M4800002143743 (Numărul personal din pașaport)
                     Adresa: Uganda.
                     Data desemnării de către ONU: 9 mai 2014.

                        Alte informații: Numele mamei este Martine Kofio. Link către notificarea specială emisă de INTERPOL-Consiliul de Securitate al ONU: https://www.interpol.int/en/notice/search/un/5802796

                        Informații din rezumatul motivelor includerii pe listă comunicat de Comitetul pentru sancțiuni:

                     Bozizé a fost inclus pe listă la 9 mai 2014, în temeiul punctului 36 din Rezoluția 2134 (2014) pentru «implicarea sa în acte care subminează pacea, stabilitatea sau securitatea RCA sau oferirea de sprijin pentru astfel de acte».

                           Informații suplimentare

                     În colaborare cu susținătorii săi, Bozizé a încurajat atacul din 5 decembrie 2013 asupra orașului Bangui. De atunci, acesta încearcă în continuare să desfășoare operațiuni de destabilizare pentru a menține tensiunile în capitala RCA. Potrivit relatărilor, Bozizé a creat gruparea de miliție anti-balaka înainte ca acesta să părăsească RCA la 24 martie 2013. Într-un comunicat, Bozizé a solicitat miliției sale să continue atrocitățile împotriva regimului actual și a islamiștilor. Potrivit relatărilor, Bozizé a furnizat sprijin financiar și material persoanelor din milițiile care acționează pentru a destabiliza tranziția în curs și pentru a-l aduce înapoi la putere pe Bozizé. Cea mai mare parte a persoanelor din gruparea anti-balaka provin din forțele armate centrafricane care s-au dispersat în zonele rurale după lovitura de stat și au fost reorganizate de Bozizé. Bozizé și susținătorii săi controlează mai mult de jumătate din unitățile anti-balaka.
                     Forțe loiale lui Bozizé au fost înarmate cu puști de asalt, mortiere și lansatoare de rachete și s-au implicat din ce în ce mai mult în represalii împotriva populației musulmane din RCA. Situația din RCA s-a deteriorat rapid după atacul din 5 decembrie 2013 de la Bangui al forțelor anti-balaka, care s-a soldat cu peste 700 de morți.”


title: Regulamentul de punere în aplicare (UE) 2018/337 al Comisiei din 5 martie 2018 de modificare a Regulamentului de punere în aplicare (UE) 2015/2403 de elaborare a unor orientări comune privind standardele și tehnicile de dezactivare, pentru a garanta că armele de foc dezactivate sunt în mod ireversibil nefuncționale (Text cu relevanță pentru SEE. )

text:
               8.3.2018

               RO

               Jurnalul Oficial al Uniunii Europene

               L 65/1

         REGULAMENTUL DE PUNERE ÎN APLICARE (UE) 2018/337 AL COMISIEI
   din 5 martie 2018
   de modificare a Regulamentului de punere în aplicare (UE) 2015/2403 de elaborare a unor orientări comune privind standardele și tehnicile de dezactivare, pentru a garanta că armele de foc dezactivate sunt în mod ireversibil nefuncționale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/477/CEE a Consiliului din 18 iunie 1991 privind controlul achiziționării și deținerii de arme (1), în special articolul 10b alineatul (2),
   întrucât:

               (1)

               Regulamentul de punere în aplicare (UE) 2015/2403 al Comisiei (2) stabilește norme și specificații tehnice privind dezactivarea armelor de foc în Uniune, pentru a garanta faptul că armele de foc dezactivate sunt în mod ireversibil nefuncționale. Regulamentul menționat descrie, de asemenea, cum se efectuează verificarea și certificarea dezactivării armelor de foc de către autoritățile publice din statele membre și stabilește norme privind marcarea armelor de foc dezactivate.

               (2)

               Pentru a garanta cel mai înalt nivel de securitate posibil pentru dezactivarea armelor de foc, Regulamentul de punere în aplicare (UE) 2015/2403 prevede revizuirea și actualizarea periodice ale specificațiilor tehnice cuprinse în acesta ținând seama de experiența dobândită de statele membre la aplicarea normelor și de orice măsuri suplimentare de dezactivare.

               (3)

               În acest scop, Comisia a înființat, în septembrie 2016, un grup de lucru cu experți naționali pentru dezactivarea armelor de foc în cadrul comitetului instituit prin Directiva 91/477/CEE. Grupul de lucru s-a axat pe revizuirea specificațiilor tehnice pentru dezactivarea armelor de foc menționate în anexa I la Regulamentul de punere în aplicare (UE) 2015/2403, în scopul îmbunătățirii clarității acestora și al evitării oricărei ambiguități pentru profesioniști, precum și pentru a asigura aplicabilitatea specificațiilor tehnice în cazul tuturor tipurilor de arme de foc.

               (4)

               Directiva 91/477/CEE a fost modificată prin Directiva (UE) 2017/853 a Parlamentului European și a Consiliului (3). Domeniul de aplicare al directivei modificate include și armele de foc dezactivate, prevede clasificarea acestora și oferă o definiție a armelor de foc dezactivate care reflectă principiile generale de dezactivare a armelor de foc prevăzute de Protocolul împotriva fabricării și traficului ilegale de arme de foc, piese și componente ale acestora, precum și de muniție, adițional la Convenția Organizației Națiunilor Unite împotriva criminalității transnaționale organizate și anexat la Decizia 2014/164/UE a Consiliului (4), care transpune protocolul menționat în ordinea juridică a Uniunii.

               (5)

               Normele privind dezactivarea armelor de foc prevăzute de Regulamentul de punere în aplicare (UE) 2015/2403 ar trebui să reflecte și să fie în conformitate cu noile norme privind dezactivarea introduse prin Directiva (UE) 2017/853.

               (6)

               Domeniul de aplicare al Regulamentului de punere în aplicare (UE) 2015/2403 ar trebui să cuprindă armele de foc din toate categoriile enumerate în partea II a anexei I la Directiva 91/477/CEE.

               (7)

               Specificațiile tehnice pentru dezactivarea armelor de foc ar trebui să împiedice reactivarea armelor de foc cu ajutorul uneltelor obișnuite.

               (8)

               Specificațiile tehnice pentru dezactivarea armelor de foc se axează pe dezactivarea componentelor esențiale ale armelor de foc, astfel cum sunt definite în Directiva 91/477/CEE. În acest sens, Directiva 91/477/CEE cuprinde și o definiție a armelor de foc dezactivate, care prevede necesitatea de a asigura faptul că toate componentele esențiale ale armei de foc în cauză au devenit definitiv nefuncționale și imposibil de demontat, înlocuit sau modificat într-un mod care să permită în vreun fel reactivarea armei de foc. Specificațiile tehnice pentru dezactivarea armelor de foc ar trebui să se aplice și dezactivării țevilor de schimb, care, ca obiecte separate, sunt fixate tehnic și destinate să fie montate pe arma de foc care urmează să fie dezactivată.

               (9)

               La solicitarea grupului de lucru al experților naționali pentru dezactivare, specificațiile tehnice revizuite au făcut obiectul unui test de simulare efectuat de profesioniști de la nivel național în domeniul dezactivării pe o perioadă de 5 săptămâni, între 9 februarie și 20 martie 2017. Rezultatul testului de simulare a dus în special la decizia de a revizui prezentarea specificațiilor privind dezactivarea. În interesul clarității, operațiunile de dezactivare specifice ar trebui prezentate într-un mod care să facă distincție între diferitele tipuri de arme de foc.

               (10)

               Măsurile prevăzute în prezentul regulament sunt conforme cu avizul comitetului instituit prin Directiva 91/477/CEE.

               (11)

               Pentru ca statele membre să poată face schimbările administrative necesare și să își poată alinia practicile la cele prevăzute în prezentul regulament de punere în aplicare modificat, prezentul regulament ar trebui să se aplice la trei luni de la data intrării în vigoare,

         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) 2015/2403 se modifică după cum urmează:

               1.

               Articolul 1 alineatul (1) se înlocuiește cu următorul text:
               „(1)   Prezentul regulament se aplică armelor de foc din toate categoriile enumerate în partea II a anexei I la Directiva 91/477/CEE.”

               2.

               Articolul 3 alineatul (1) se înlocuiește cu următorul text:
               „(1)   Statele membre desemnează o autoritate competentă pentru a verifica dacă dezactivarea armei de foc s-a desfășurat în conformitate cu specificațiile tehnice stabilite în anexa I (denumită în continuare «entitatea de control»).”

               3.

               Articolul 5 se înlocuiește cu următorul text:
               „Articolul 5
               Marcarea armelor de foc dezactivate
               Armele de foc dezactivate sunt marcate cu un marcaj unic comun, în conformitate cu modelul prevăzut în anexa II, pentru a indica faptul că au fost dezactivate în conformitate cu specificațiile tehnice stabilite în anexa I. Marcajul este aplicat de către entitatea de control pe toate componentele esențiale modificate pentru dezactivarea armei de foc și îndeplinește următoarele criterii:

                           (a)

                           este vizibil în mod clar și nu poate fi înlăturat;

                           (b)

                           conține informații cu privire la statul membru în care a fost efectuată dezactivarea și la entitatea de control care a certificat dezactivarea;

                           (c)

                           numărul (numerele) de serie original(e) al(e) armei de foc este (sunt) menținut(e).”

               4.

               Anexa I se înlocuiește cu textul din anexa I la prezentul regulament.

               5.

               Anexa II se înlocuiește cu textul din anexa II la prezentul regulament.

               6.

               Anexa III se înlocuiește cu textul din anexa III la prezentul regulament.

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 28 iunie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2018.

            Pentru Comisie

            Președintele

         Jean-Claude JUNCKER

      (1)  JO L 256, 13.9.1991, p. 51.

      (2)  Regulamentul de punere în aplicare (UE) 2015/2403 al Comisiei din 15 decembrie 2015 de elaborare a unor orientări comune privind standardele și tehnicile de dezactivare, pentru a garanta că armele de foc dezactivate sunt în mod ireversibil nefuncționale (JO L 333, 19.12.2015, p. 62).

      (3)  Directiva (UE) 2017/853 a Parlamentului European și a Consiliului din 17 mai 2017 de modificare a Directivei 91/477/CEE a Consiliului privind controlul achiziționării și deținerii de arme (JO L 137, 24.5.2017, p. 22).

      (4)  Decizia 2014/164/UE a Consiliului din 11 februarie 2014 privind încheierea, în numele Uniunii Europene, a Protocolului împotriva fabricării și traficului ilegale de arme de foc, piese și componente ale acestora, precum și de muniții, adițional la Convenția Organizației Națiunilor Unite împotriva criminalității transnaționale organizate (JO L 89, 25.3.2014, p. 7).

      ANEXA I

         Specificații tehnice pentru dezactivarea armelor de foc

                  —

                  Operațiunile de dezactivare care trebuie să fie efectuate pentru ca armele de foc să devină în mod ireversibil nefuncționale sunt definite pe baza a trei tabele:

                              —

                              tabelul I enumeră diferitele tipuri de arme de foc;

                              —

                              tabelul II stabilește principiile generale care trebuie respectate pentru ca armele de foc să devină în mod ireversibil nefuncționale;

                              —

                              tabelul III descrie operațiunile specifice pentru fiecare tip de armă de foc care trebuie efectuate pentru ca armele de foc să devină în mod ireversibil nefuncționale.

                  —

                  Specificațiile tehnice pentru dezactivarea armelor de foc ar trebui să împiedice reactivarea armelor de foc cu ajutorul uneltelor obișnuite.

                  —

                  Specificațiile tehnice pentru dezactivarea armelor de foc se focalizează pe dezactivarea componentelor esențiale ale armelor de foc, astfel cum sunt definite în Directiva 91/477/CEE. Specificațiile tehnice pentru dezactivarea armelor de foc prevăzute în anexa I se aplică și dezactivării țevilor de schimb, care, ca obiecte separate, sunt fixate tehnic și destinate să fie montate pe arma de foc care urmează să fie dezactivată.

                  —

                  Pentru a asigura o aplicare corectă și uniformă a operațiunilor de dezactivare a armelor de foc, Comisia elaborează definiții în colaborare cu statele membre.

         Tabelul I

         Lista tipurilor de arme de foc

                  Tipuri de arme de foc

                  1

                  Pistoale (pentru tragere foc cu foc, semiautomate)

                  2

                  Revolvere (inclusiv revolvere cu încărcare prin cilindru)

                  3

                  Arme de foc cu țeavă lungă pentru tragere foc cu foc (fără țeavă basculantă)

                  4

                  Arme de foc cu țeavă basculantă (de exemplu, cu țeavă lisă, cu țeavă ghintuită, mixte, cu mecanism cu bloc care cade/pivotează, arme de foc scurte și arme de foc lungi)

                  5

                  Arme de foc lungi cu repetiție (cu țeavă lisă, cu țeavă ghintuită)

                  6

                  Arme de foc lungi semiautomate (cu țeavă lisă, cu țeavă ghintuită)

                  7

                  Arme de foc automate: de exemplu, puști de asalt, mitraliere, pistoale-mitralieră, pistoale automate

                  8

                  Arme de foc care se încarcă prin gura țevii, inclusiv cu țeavă basculantă (cu excepția revolverelor cu încărcare prin cilindru)

         Tabelul II

         Principii generale

      Se previne demontarea componentelor esențiale ale armei de foc prin sudură, alipire sau prin utilizarea unor măsuri adecvate cu grad echivalent de permanență.
      În funcție de legile naționale, acest proces poate fi aplicat după verificarea de către autoritatea națională.
      Duritatea elementelor inserate: entitatea autorizată să dezactiveze arme de foc trebuie să se asigure că bolțurile/dopurile/tijele utilizate au o duritate de minimum 40 HRC (40 Rockwell C Hardness) și că materialul utilizat pentru sudură asigură o alipire definitivă și efectivă.

         Tabelul III

         Operațiuni specifice pentru fiecare tip de armă de foc

                              1.

                              PISTOALE (PENTRU TRAGERE FOC CU FOC, SEMIAUTOMATE)

                  1.1

               Țeavă: se taie o fantă longitudinală prin țeavă, inclusiv prin camera cartușului din țeavă, dacă există (lățimea: >
                      din calibru; lungimea: în cazul țevilor ghintuite, de trei ori mai mare decât lungimea camerei, iar în cazul țevilor lise, de două ori mai mare decât lungimea camerei).

                  1.2

                  Țeavă: în cazul tuturor pistoalelor altele decât cele cu țevi basculante, se perforează transversal un orificiu prin camera cartușului prin ambii pereți, prin orificiu fiind introdus și sudat solid un bolț din oțel călit (cu diametrul > 50 % decât cel al camerei, minimum 4,5 mm). Același bolț poate fi folosit la fixarea țevii de carcasa armei. În mod alternativ, trebuie inserat în cameră și sudat solid un dop de dimensiunea tubului cartușului.

                  1.3

                  Țeavă: se îndepărtează rampa de alimentare atunci când există.

                  1.4

                  Țeavă: țeava trebuie fixată în mod permanent de arma de foc prin sudură, alipire sau prin utilizarea unor măsuri adecvate cu grad echivalent de permanență. Poate fi utilizat în acest scop bolțul folosit la procedeul 1.2.

                  1.5

                  Țeavă: în cazul țevilor de schimb ce nu sunt montate în pistol, se aplică procedeele 1.1-1.4 și 1.19, după caz. În plus, trebuie să se prevină în mod permanent ca țevile să mai poată fi montate pe o armă de foc prin tăiere, sudură, alipire sau prin utilizarea unor măsuri adecvate cu grad echivalent de permanență.

                  1.6

                  Blocul-închizător/capul închizătorului: se înlătură sau se scurtează percutorul.

                  1.7

                  Blocul-închizător/capul închizătorului: se prelucrează sau se elimină peretele frontal al închizătorului la un unghi între 45 și 75 de grade măsurat din unghiul peretelui frontal inițial. Materialul trebuie îndepărtat pe toată suprafața peretelui frontal al închizătorului. Toate pârghiile de blocare ale închizătorului trebuie îndepărtate sau substanțial slăbite prin prelucrare.

                  1.8

                  Blocul-închizător/capul închizătorului: se sudează orificiul percutorului.

                  1.9

                  Manșon: se prelucrează sau se elimină peretele frontal al închizătorului la un unghi între 45 și 75 de grade măsurat din unghiul peretelui frontal inițial. Materialul trebuie îndepărtat pe toată suprafața.

                  1.10

                  Manșon: se îndepărtează percutorul.

                  1.11

                  Manșon: se îndepărtează pârghiile de blocare din interiorul manșonului.

                  1.12

                  Manșon: unde este cazul, se prelucrează interiorul marginii de blocare a ferestrei de ejectare din manșon la un unghi între 45 și 75 de grade.

                  1.13

                  Manșon: dacă blocul închizător poate fi scos din corpul manșonului, blocul închizător dezactivat trebuie fixat definitiv de corpul manșonului.

                  1.14

                  Carcasă: se îndepărtează rampa de alimentare atunci când există.

                  1.15

                  Carcasă: se îndepărtează prin prelucrare cel puțin ⅔ din șinele de glisare de pe ambele părți ale carcasei.

                  1.16

                  Mecanismul trăgaciului: se asigură distrugerea legăturii fizice de operare dintre trăgaci și cocoș, percutor sau pârghia de declanșare. Se contopește mecanismul trăgaciului prin sudură în cadrul carcasei, unde este cazul. În cazul în care nu este posibilă o astfel de îmbinare prin sudură, se îndepărtează mecanismul trăgaciului și se umple locul acestuia cu sudură sau cu rășină epoxidică.

                  1.17

                  Mecanismul trăgaciului: mecanismul trăgaciului și/sau cadrul ansamblului mecanismului trăgaciului trebuie sudat de carcasă (în cazul carcasei metalice) sau trebuie lipit de carcasă cu adeziv rezistent la temperaturi ridicate (în cazul carcasei din metal ușor sau din polimer).

                  1.18

                  Sistemul automat: se distrug prin tăiere sau sudură pistonul de gaze, tubul de gaze și canalul de preluare a gazelor.

                  1.19

                  Sistemul automat: în cazul în care nu există piston de gaze, se îndepărtează tubul de gaze. În cazul în care țeava are rol de piston de gaze, se sudează țeava dezactivată de carcasă. În toate cazurile în care există un orificiu/canal de preluare a gazelor, acesta se închide prin sudură.

                  1.20

                  Încărcătoarele: se fixează încărcătorul prin puncte de sudură sau prin măsuri adecvate cu grad echivalent de permanență, în funcție de tipul de armă, pentru a împiedica înlăturarea încărcătorului.

                  1.21

                  Încărcătoarele: în cazul în care încărcătorul lipsește, se aplică puncte de sudură sau măsuri adecvate în locașul încărcătorului sau se fixează un blocaj pentru a împiedica definitiv inserarea încărcătorului.

                  1.22

                  Amortizorul de zgomot: se împiedică definitiv îndepărtarea amortizorului de zgomot de pe țeavă prin utilizarea unui bolț din oțel călit sau prin sudură, alipire ori prin utilizarea unor măsuri adecvate cu grad echivalent de permanență, dacă amortizorul de zgomot face parte din armă.

                  1.23

                  Amortizorul de zgomot: se îndepărtează, dacă este posibil, toate părțile interne și punctele lor de fixare din amortizor, astfel încât să rămână doar un tub. Se perforează orificii cu diametrul mai mare decât calibrul armei la un interval longitudinal de 3 cm (în cazul armelor de foc scurte) sau de 5 cm (în cazul armelor de foc lungi) prin tub și penetrând camera de expansiune. Ca soluție alternativă, se taie o fantă longitudinală de minimum 6 mm, de la capătul dinapoi până la capătul dinainte al amortizorului, prin tub și penetrând camera de expansiune.

                              2.

                              REVOLVERE (INCLUSIV REVOLVERE CU ÎNCĂRCARE PRIN CILINDRU)

                  2.1

               Țeavă: se taie o fantă longitudinală prin țeavă (lățimea: >
                      din calibru; lungimea: minimum
                      din lungimea țevii, măsurată de la conul de forțare).

                  2.2

                  Țeavă: se perforează transversal un orificiu prin ambii pereți ai țevii (în apropierea conului de forțare), prin orificiu fiind introdus și sudat solid un bolț din oțel călit (cu diametrul > 50 % decât cel al camerei, minimum 4,5 mm). Același bolț poate fi folosit la fixarea țevii de carcasa armei. În mod alternativ, se sudează solid un dop etanș din oțel călit (lungime: minimum jumătate din camera cilindrului) în interiorul țevii, începând dinspre cilindru.

                  2.3

                  Țeavă: țeava trebuie fixată în mod permanent de carcasa armei prin sudură, alipire sau prin utilizarea unor măsuri adecvate cu grad echivalent de permanență. Poate fi utilizat în acest scop bolțul folosit la procedeul 2.2.

                  2.4

                  Țeavă: în cazul țevilor de schimb ce nu sunt montate pe arma de foc, se aplică procedeele 2.1-2.3, după caz. În plus, trebuie să se prevină în mod permanent ca țevile să mai poată fi montate pe o armă de foc prin tăiere, sudură, alipire sau prin utilizarea unor măsuri adecvate cu grad echivalent de permanență.

                  2.5

                  Cilindru: se elimină prin prelucrare toți pereții interiori din cilindru pe o distanță egală cu minimum ⅔ din lungimea sa. Se elimină cât mai mult posibil din pereții interiori din cilindru, în mod ideal la diametrul camerei, fără a afecta peretele extern al cilindrului.

                  2.6

                  Cilindru: în cazul în care este posibil, se aplică o sudură pentru a preveni înlăturarea cilindrului din carcasă sau se folosesc măsuri adecvate, precum fixarea cu bolț, care fac imposibilă înlăturarea.

                  2.7

                  Cilindru: în cazul cilindrilor de schimb ce nu sunt montați la arma de foc, se aplică procedeul de la punctul 2.5. În plus, trebuie să se prevină în mod permanent posibilitatea ca cilindrul să mai poată fi montat pe o armă de foc prin tăiere, sudură, alipire sau prin utilizarea unor măsuri adecvate cu grad echivalent de permanență.

                  2.8

                  Carcasă: se extinde orificiul cuiului percutor până la un diametru de trei ori mai mare față de dimensiunea inițială.

                  2.9

                  Carcasă: se înlătură sau se scurtează percutorul.

                  2.10

                  Mecanismul trăgaciului: se asigură distrugerea legăturii fizice de operare dintre trăgaci și cocoș, percutor sau pârghia de declanșare. Se contopește mecanismul trăgaciului prin sudură în cadrul carcasei, după caz. În cazul în care nu este posibilă o astfel de îmbinare prin sudură, se îndepărtează mecanismul trăgaciului și se umple locul acestuia cu sudură sau cu rășină epoxidică.

                  2.11

                  Mecanismul trăgaciului: mecanismul trăgaciului și/sau cadrul ansamblului mecanismului trăgaciului trebuie sudat de carcasă (în cazul carcasei metalice) sau trebuie lipit de carcasă cu adeziv rezistent la temperaturi ridicate (în cazul carcasei din metal ușor sau din polimer).

                  2.12

                  Amortizorul de zgomot: se împiedică definitiv îndepărtarea amortizorului de zgomot de pe țeavă prin utilizarea unui bolț din oțel călit sau prin sudură, alipire ori prin utilizarea unor măsuri adecvate cu grad echivalent de permanență, dacă amortizorul de zgomot face parte din armă.

                  2.13

                  Amortizorul de zgomot: se îndepărtează, dacă este posibil, toate părțile interne și punctele lor de fixare din amortizor, astfel încât să rămână doar un tub. Se perforează orificii cu diametrul mai mare decât calibrul armei, la un interval longitudinal de 3 cm (în cazul armelor de foc scurte) sau de 5 cm (în cazul armelor de foc lungi) prin tub și penetrând camera de expansiune. Ca soluție alternativă, se taie o fantă longitudinală de minimum 6 mm, de la capătul dinapoi până la capătul dinainte al amortizorului, prin tub și penetrând camera de expansiune.

                              3.

                              ARME DE FOC CU ȚEAVĂ LUNGĂ PENTRU TRAGERE FOC CU FOC (FĂRĂ ȚEAVĂ BASCULANTĂ)

                  3.1

               Țeavă: se taie o fantă longitudinală prin țeavă, inclusiv prin camera cartușului din țeavă, dacă există (lățimea: >
                      din calibru; lungimea: în cazul țevilor ghintuite, de trei ori mai mare decât lungimea camerei, iar în cazul țevilor lise, de două ori mai mare decât lungimea camerei).

                  3.2

                  Țeavă: se perforează transversal un orificiu prin camera cartușului prin ambii pereți, prin orificiu fiind introdus și sudat solid un bolț din oțel călit (cu diametrul > 50 % decât cel al camerei, minimum 4,5 mm). Același bolț poate fi folosit la fixarea țevii de carcasa armei. În mod alternativ, trebuie inserat în cameră și sudat solid un dop de dimensiunea tubului cartușului.

                  3.3

                  Țeavă: se îndepărtează rampa de alimentare atunci când există.

                  3.4

                  Țeavă: țeava trebuie fixată în mod permanent de arma de foc prin sudură, alipire sau prin utilizarea unor măsuri adecvate cu grad echivalent de permanență. Poate fi utilizat în acest scop bolțul folosit la procedeul 3.2.

                  3.5

                  Țeavă: în cazul țevilor de schimb ce nu sunt montate la arma de foc, se aplică procedeele de la punctele 3.1-3.4, după caz. În plus, trebuie să se prevină în mod permanent posibilitatea ca țevile să mai poată fi montate pe o armă de foc prin tăiere, sudură, alipire sau prin utilizarea unor măsuri adecvate cu grad echivalent de permanență.

                  3.6

                  Blocul-închizător/capul închizătorului: se înlătură sau se scurtează percutorul.

                  3.7

                  Blocul-închizător/capul închizătorului: se prelucrează sau se elimină peretele frontal al închizătorului la un unghi cuprins între 45 și 75 de grade, măsurat în raport cu unghiul peretelui frontal inițial. Materialul trebuie îndepărtat pe toată suprafața peretelui frontal al închizătorului. Toate pârghiile de blocare ale închizătorului trebuie îndepărtate sau substanțial slăbite prin prelucrare.

                  3.8

                  Blocul-închizător/capul închizătorului: se sudează orificiul percutorului.

                  3.9

                  Mecanismul trăgaciului: se asigură distrugerea legăturii fizice de operare dintre trăgaci și cocoș, percutor sau pârghia de declanșare. Se contopește mecanismul trăgaciului prin sudură în cadrul carcasei, după caz. În cazul în care nu este posibilă o astfel de îmbinare prin sudură, se îndepărtează mecanismul trăgaciului, iar locul acestuia se umple cu sudură sau cu rășină epoxidică.

                  3.10

                  Mecanismul trăgaciului: mecanismul trăgaciului și/sau cadrul ansamblului mecanismului trăgaciului trebuie sudat de carcasă (în cazul carcasei metalice) sau trebuie lipit de carcasă cu adeziv rezistent la temperaturi ridicate (în cazul carcasei din metal ușor sau din polimer).

                  3.11

                  Amortizorul de zgomot: se împiedică definitiv îndepărtarea amortizorului de zgomot de pe țeavă prin utilizarea unui bolț din oțel călit sau prin sudură, alipire ori prin utilizarea unor măsuri adecvate cu grad echivalent de permanență, dacă amortizorul de zgomot face parte din armă.

                  3.12

                  Amortizorul de zgomot: se îndepărtează unde este posibil toate părțile interne și punctele lor de fixare din amortizor, astfel încât să rămână doar un tub. Se perforează orificii cu diametrul mai mare decât calibrul armei, la un interval longitudinal de 3 cm (în cazul armelor de foc scurte) sau de 5 cm (în cazul armelor de foc lungi) prin tub și penetrând camera de expansiune. Ca soluție alternativă, se taie o fantă longitudinală de minimum 6 mm, de la capătul dinapoi până la capătul dinainte al amortizorului, prin tub și penetrând camera de expansiune.

                              4.

                              ARME DE FOC CU ȚEAVĂ BASCULANTĂ (DE EXEMPLU, CU ȚEAVĂ LISĂ, CU ȚEAVĂ GHINTUITĂ, MIXTE, CU MECANISM CU BLOC CARE CADE/PIVOTEAZĂ, ARME DE FOC SCURTE ȘI ARME DE FOC LUNGI)

                  4.1

               Țeavă: se taie o fantă longitudinală prin țeavă, inclusiv prin camera cartușului din țeavă, dacă există (lățimea: >
                      din calibru; lungimea: în cazul țevilor ghintuite, de trei ori mai mare decât lungimea camerei, iar în cazul țevilor lise, de două ori mai mare decât lungimea camerei). În cazul armelor de foc fără cameră a cartușului inclusă în țeavă, se taie o fantă longitudinală (lățimea: >
                      din calibru; lungimea: minimum
                      din lungimea țevii măsurată de la conul de forțare).

                  4.2

                  Țeavă: un dop etanș cu lungimea de minimum ⅔ din lungimea camerei cartușului se sudează solid în interiorul camerei și trebuie poziționat cât mai aproape posibil de retezătura dinapoi a țevii.

                  4.3

                  Țeavă: se îndepărtează rampa de alimentare atunci când există.

                  4.4

                  Țeavă: țeava trebuie fixată în mod permanent de arma de foc prin sudură, alipire sau prin utilizarea unor măsuri adecvate cu grad echivalent de permanență.

                  4.5

                  Țeavă: în cazul țevilor de schimb ce nu sunt montate la arma de foc, se aplică procedeele de la punctele 4.1-4.4, după caz. În plus, trebuie să se prevină în mod permanent posibilitatea ca țevile să mai poată fi montate pe o armă de foc prin tăiere, sudură, alipire sau prin utilizarea unor măsuri adecvate cu grad echivalent de permanență.

                  4.6

                  Mecanismul trăgaciului: se asigură distrugerea legăturii fizice de operare dintre trăgaci și cocoș, percutor sau pârghia de declanșare. Se contopește mecanismul trăgaciului prin sudură în cadrul carcasei, după caz. În cazul în care nu este posibilă o astfel de îmbinare prin sudură, se îndepărtează mecanismul trăgaciului și se umple locul acestuia cu sudură sau cu rășină epoxidică.

                  4.7

                  Mecanismul trăgaciului: mecanismul trăgaciului și/sau cadrul ansamblului mecanismului trăgaciului trebuie sudat de carcasă (în cazul carcasei metalice) sau trebuie lipit de carcasă cu adeziv rezistent la temperaturi ridicate (în cazul carcasei din metal ușor sau din polimer).

                  4.8

                  Mecanismul: se prelucrează un con de 60 de grade minimum (unghiul la vârf) pentru a obține un diametru de bază egal cu cel puțin 10 mm sau cu diametrul peretelui frontal al închizătorului.

                  4.9

                  Mecanismul: se îndepărtează percutorul, se mărește orificiul percutorului până la un diametru minim de 5 mm și se sudează orificiul percutorului.

                  4.10

                  Amortizorul de zgomot: se împiedică definitiv îndepărtarea amortizorului de zgomot de pe țeavă prin utilizarea unui bolț din oțel călit sau prin sudură, alipire ori prin utilizarea unor măsuri adecvate cu grad echivalent de permanență, dacă amortizorul de zgomot face parte din armă.

                  4.11

                  Amortizorul de zgomot: se îndepărtează, dacă este posibil, toate părțile interne și punctele lor de fixare din amortizor, astfel încât să rămână doar un tub. Se perforează orificii cu diametrul mai mare decât calibrul armei, la un interval longitudinal de 3 cm (în cazul armelor de foc scurte) sau de 5 cm (în cazul armelor de foc lungi) prin tub și penetrând camera de expansiune. Ca soluție alternativă, se taie o fantă longitudinală de minimum 6 mm, de la capătul dinapoi până la capătul dinainte al amortizorului, prin tub și penetrând camera de expansiune.

                              5.

                              ARME DE FOC LUNGI CU REPETIȚIE (CU ȚEAVĂ LISĂ, CU ȚEAVĂ GHINTUITĂ)

                  5.1

               Țeavă: se taie o fantă longitudinală prin țeavă, inclusiv prin camera cartușului din țeavă, dacă există (lățimea: >
                      din calibru; lungimea: în cazul țevilor ghintuite, de trei ori mai mare decât lungimea camerei, iar în cazul țevilor lise, de două ori mai mare decât lungimea camerei). În cazul armelor de foc fără cameră a cartușului inclusă în țeavă, se taie o fantă longitudinală (lățimea: >
                      din calibru; lungimea: minimum
                      din lungimea țevii, măsurată de la conul de forțare).

                  5.2

                  Țeavă: se perforează transversal un orificiu prin camera cartușului prin ambii pereți, prin orificiu fiind introdus și sudat solid un bolț din oțel călit (cu diametrul > 50 % decât cel al camerei, minimum 4,5 mm). Același bolț poate fi folosit la fixarea țevii de carcasa armei. În mod alternativ, trebuie inserat în cameră și sudat solid un dop de dimensiunea tubului cartușului.

                  5.3

                  Țeavă: se îndepărtează rampa de alimentare atunci când există.

                  5.4

                  Țeavă: țeava trebuie fixată în mod permanent de arma de foc prin sudură, alipire sau prin utilizarea unor măsuri adecvate cu grad echivalent de permanență. Poate fi utilizat în acest scop bolțul folosit la procedeul 5.2.

                  5.5

                  Țeavă: în cazul țevilor de schimb ce nu sunt montate la arma de foc, se aplică procedeele 5.1-5.4, după caz. În plus, trebuie să se prevină în mod permanent posibilitatea ca țevile să mai poată fi montate pe o armă de foc prin tăiere, sudură, alipire sau prin utilizarea unor măsuri adecvate cu grad echivalent de permanență.

                  5.6

                  Blocul-închizător/capul închizătorului: se înlătură sau se scurtează percutorul.

                  5.7

                  Blocul-închizător/capul închizătorului: se prelucrează sau se elimină peretele frontal al închizătorului la un unghi cuprins între 45 și 75 de grade, măsurat în raport cu unghiul peretelui frontal inițial. Materialul trebuie îndepărtat pe toată suprafața peretelui frontal al închizătorului. Toate pârghiile de blocare ale închizătorului trebuie îndepărtate sau substanțial slăbite prin prelucrare.

                  5.8

                  Blocul-închizător/capul închizătorului: se sudează orificiul percutorului.

                  5.9

                  Mecanismul trăgaciului: se asigură distrugerea legăturii fizice de operare dintre trăgaci și cocoș, percutor sau pârghia de declanșare. Se contopește mecanismul trăgaciului prin sudură în cadrul carcasei, după caz. În cazul în care nu este posibilă o astfel de îmbinare prin sudură, se îndepărtează mecanismul trăgaciului și se umple locul acestuia cu sudură sau cu rășină epoxidică.

                  5.10

                  Mecanismul trăgaciului: mecanismul trăgaciului și/sau cadrul ansamblului mecanismului trăgaciului trebuie sudat de carcasă (în cazul carcasei metalice) sau trebuie lipit de carcasă cu adeziv rezistent la temperaturi ridicate (în cazul carcasei din metal ușor sau din polimer).

                  5.11

                  Încărcătoarele: se fixează încărcătorul prin puncte de sudură sau prin măsuri adecvate cu grad echivalent de permanență, în funcție de tipul de armă, pentru a împiedica înlăturarea încărcătorului.

                  5.12

                  Încărcătoarele: în cazul în care încărcătorul lipsește, se aplică puncte de sudură sau se utilizează măsuri adecvate la locașul încărcătorului sau se fixează un mecanism de blocare pentru a împiedica definitiv inserarea încărcătorului.

                  5.13

                  Încărcătoarele: în cazul încărcătoarelor tubulare, se introduc unul sau mai multe bolțuri din oțel călit prin încărcător, camera cartușului și carcasă, fixându-le definitiv împreună. Se asigură fixarea prin sudură.

                  5.14

                  Amortizorul de zgomot: se împiedică definitiv îndepărtarea amortizorului de zgomot de pe țeavă prin utilizarea unui bolț din oțel călit sau prin sudură, alipire ori prin utilizarea unor măsuri adecvate cu grad echivalent de permanență, dacă amortizorul de zgomot face parte din armă.

                  5.15

                  Amortizorul de zgomot: se îndepărtează, dacă este posibil, toate părțile interne și punctele lor de fixare din amortizor, astfel încât să rămână doar un tub. Se perforează orificii cu diametrul mai mare decât calibrul armei, la un interval longitudinal de 3 cm (în cazul armelor de foc scurte) sau de 5 cm (în cazul armelor de foc lungi) prin tub și penetrând camera de expansiune. Ca soluție alternativă, se taie o fantă longitudinală de minimum 6 mm, de la capătul dinapoi până la capătul dinainte al amortizorului, prin tub și penetrând camera de expansiune.

                              6.

                              ARME DE FOC LUNGI SEMIAUTOMATE (CU ȚEAVĂ LISĂ, CU ȚEAVĂ GHINTUITĂ)

                  6.1

               Țeavă: se taie o fantă longitudinală prin țeavă, inclusiv prin camera cartușului din țeavă, dacă există (lățimea: >
                      din calibru; lungimea: în cazul țevilor ghintuite, de trei ori mai mare decât lungimea camerei, iar în cazul țevilor lise, de două ori mai mare decât lungimea camerei). În cazul armelor de foc fără cameră a cartușului inclusă în țeavă, se taie o fantă longitudinală (lățimea: >
                      din calibru; lungimea: minimum
                      din lungimea țevii, măsurată de la conul de forțare).

                  6.2

                  Țeavă: se perforează transversal un orificiu prin camera cartușului prin ambii pereți, prin orificiu fiind introdus și sudat solid un bolț din oțel călit (cu diametrul > 50 % decât cel al camerei, minimum 4,5 mm). Același bolț poate fi folosit la fixarea țevii de carcasa armei. În mod alternativ, trebuie inserat în cameră și sudat solid un dop de dimensiunea tubului cartușului.

                  6.3

                  Țeavă: se îndepărtează rampa de alimentare atunci când există.

                  6.4

                  Țeavă: țeava trebuie fixată în mod permanent de arma de foc prin sudură, alipire sau prin utilizarea unor măsuri adecvate cu grad echivalent de permanență. Poate fi utilizat în acest scop bolțul folosit la procedeul 6.2.

                  6.5

                  Țeavă: în cazul țevilor de schimb ce nu sunt montate la arma de foc, se aplică procedeele 6.1-6.4 și 6.12, după caz. În plus, trebuie să se prevină în mod permanent posibilitatea ca țevile să mai poată fi montate pe o armă de foc prin tăiere, sudură, alipire sau prin utilizarea unor măsuri adecvate cu grad echivalent de permanență.

                  6.6

                  Blocul-închizător/capul închizătorului: se înlătură sau se scurtează percutorul.

                  6.7

                  Blocul-închizător/capul închizătorului: se prelucrează sau se elimină peretele frontal al închizătorului la un unghi între 45 și 75 de grade măsurat din unghiul peretelui frontal inițial. Materialul trebuie îndepărtat pe toată suprafața peretelui frontal al închizătorului. Toate pârghiile de blocare ale închizătorului trebuie îndepărtate sau substanțial slăbite prin prelucrare.

                  6.8

                  Blocul-închizător/capul închizătorului: se sudează orificiul percutorului.

                  6.9

                  Mecanismul trăgaciului: se asigură distrugerea legăturii fizice de operare dintre trăgaci și cocoș, percutor sau pârghia de declanșare. Se contopește mecanismul trăgaciului prin sudură în cadrul carcasei, după caz. În cazul în care nu este posibilă o astfel de îmbinare prin sudură, se îndepărtează mecanismul trăgaciului și se umple locul acestuia cu sudură sau cu rășină epoxidică.

                  6.10

                  Mecanismul trăgaciului: mecanismul trăgaciului și/sau cadrul ansamblului mecanismului trăgaciului trebuie sudat de carcasă (în cazul carcasei metalice) sau trebuie lipit de carcasă cu adeziv rezistent la temperaturi ridicate (în cazul carcasei din metal ușor sau din polimer).

                  6.11

                  Sistemul automat: se distrug prin tăiere sau sudură pistonul de gaze, tubul de gaze și canalul de preluare a gazelor.

                  6.12

                  Sistemul automat: în cazul în care nu există piston de gaze, se îndepărtează tubul de gaze. În cazul în care țeava are rol de piston de gaze, se sudează țeava dezactivată de carcasă. În toate cazurile în care există orificiu/canal de preluare a gazelor, acesta se închide prin sudură.

                  6.13

                  Sistemul automat: se prelucrează sau se elimină peretele frontal al închizătorului la un unghi cuprins între 45 și 75 de grade, măsurat în raport unghiul peretelui frontal inițial. Materialul trebuie îndepărtat de pe întreaga suprafață a peretelui frontal al închizătorului și din altă parte, astfel încât închizătorul/blocul-închizător să fie redus cu minimum 50 % din masa originală. Blocul-închizător trebuie fixat în mod permanent de arma de foc prin sudură, alipire sau prin utilizarea unor măsuri adecvate cu grad echivalent de permanență.

                  6.14

                  Sistemul automat: în cazul în care capul închizătorului este încorporat în port-închizător, port-închizătorul trebuie redus cu minimum 50 %. Capul închizătorului trebuie fixat în mod permanent de port-închizător, iar port-închizătorul trebuie fixat definitiv de arma de foc prin sudură, alipire sau prin utilizarea unor măsuri adecvate cu grad echivalent de permanență.

                  6.15

                  Încărcătoarele: se fixează încărcătorul prin puncte de sudură sau prin măsuri adecvate cu grad echivalent de permanență, în funcție de tipul de armă, pentru a împiedica înlăturarea încărcătorului.

                  6.16

                  Încărcătoarele: în cazul în care încărcătorul lipsește, se aplică puncte de sudură sau se utilizează măsuri adecvate la locașul încărcătorului sau se fixează un mecanism de blocare pentru a împiedica definitiv inserarea încărcătorului.

                  6.17

                  Încărcătoarele: în cazul încărcătoarelor tubulare, se introduc unul sau mai multe bolțuri din oțel călit prin încărcător, camera cartușului și carcasă, fixându-le în mod permanent împreună. Se asigură fixarea prin sudură.

                  6.18

                  Amortizorul de zgomot: se împiedică definitiv îndepărtarea amortizorului de zgomot de pe țeavă prin utilizarea unui bolț din oțel călit sau prin sudură, alipire ori prin utilizarea unor măsuri adecvate cu grad echivalent de permanență, dacă amortizorul de zgomot face parte din armă.

                  6.19

                  Amortizorul de zgomot: se îndepărtează, dacă este posibil, toate părțile interne și punctele lor de fixare din amortizor, astfel încât să rămână doar un tub. Se perforează orificii cu diametrul mai mare decât calibrul armei, la un interval longitudinal de 3 cm (în cazul armelor de foc scurte) sau de 5 cm (în cazul armelor de foc lungi) prin tub și penetrând camera de expansiune. Ca soluție alternativă, se taie o fantă longitudinală de minimum 6 mm, de la capătul dinapoi până la capătul dinainte al amortizorului, prin tub și penetrând camera de expansiune.

                              7.

                              ARME DE FOC AUTOMATE: PUȘTI DE ASALT, MITRALIERE, PISTOALE-MITRALIERĂ, PISTOALE AUTOMATE

                  7.1

               Țeavă: se taie o fantă longitudinală prin țeavă, inclusiv prin camera cartușului din țeavă, dacă există (lățimea: >
                      din calibru; lungimea: în cazul țevilor ghintuite, de trei ori mai mare decât lungimea camerei, iar în cazul țevilor lise, de două ori mai mare decât lungimea camerei).

                  7.2

                  Țeavă: se perforează transversal un orificiu prin camera cartușului, prin ambii pereți, iar prin orificiu este introdus și sudat solid un bolț din oțel călit (cu diametrul > 50 % decât cel al camerei, minimum 4,5 mm). Același bolț poate fi folosit la fixarea țevii de carcasa armei. În mod alternativ, trebuie inserat în cameră și sudat solid un dop de dimensiunea tubului cartușului.

                  7.3

                  Țeavă: se îndepărtează rampa de alimentare atunci când există.

                  7.4

                  Țeavă: țeava trebuie fixată în mod permanent de arma de foc prin sudură, alipire sau prin utilizarea unor măsuri adecvate cu grad echivalent de permanență. Poate fi utilizat în acest scop bolțul folosit la procedeul 7.2.

                  7.5

                  Țeavă: în cazul țevilor de schimb ce nu sunt montate la arma de foc, se aplică procedeele 7.1-7.3, după caz. În plus, trebuie să se prevină în mod permanent posibilitatea ca țevile să mai poată fi montate pe o armă de foc prin tăiere, sudură, alipire sau prin utilizarea unor măsuri adecvate cu grad echivalent de permanență.

                  7.6

                  Blocul-închizător/capul închizătorului: se înlătură sau se scurtează percutorul.

                  7.7

                  Blocul-închizător/capul închizătorului: se prelucrează sau se elimină peretele frontal al închizătorului la un unghi cuprins între 45 și 75 de grade, măsurat în raport cu unghiul peretelui frontal inițial. Materialul trebuie îndepărtat pe toată suprafața peretelui frontal al închizătorului. Toate pârghiile de blocare ale închizătorului trebuie îndepărtate sau substanțial slăbite prin prelucrare.

                  7.8

                  Blocul-închizător/capul închizătorului: se sudează orificiul percutorului.

                  7.9

                  Manșonul (în cazul pistoalelor automate): se prelucrează sau se elimină peretele frontal al închizătorului la un unghi cuprins între 45 și 75 de grade, măsurat în raport cu unghiul peretelui frontal inițial. Materialul trebuie îndepărtat pe toată suprafața.

                  7.10

                  Manșonul (în cazul pistoalelor automate): se îndepărtează percutorul.

                  7.11

                  Manșonul (în cazul pistoalelor automate): se îndepărtează pârghiile de blocare din interiorul manșonului.

                  7.12

                  Manșonul (în cazul pistoalelor automate): unde este cazul, se prelucrează interiorul marginii de blocare a ferestrei de ejectare din manșon la un unghi cuprins între 45 și 75 de grade.

                  7.13

                  Manșonul (în cazul pistoalelor automate): dacă blocul închizător poate fi scos din corpul manșonului, blocul închizător dezactivat trebuie fixat definitiv de corpul manșonului.

                  7.14

                  Carcasa (în cazul pistoalelor automate): se îndepărtează rampa de alimentare atunci când există.

                  7.15

                  Carcasa (în cazul pistoalelor automate): se îndepărtează prin prelucrare cel puțin ⅔ din șinele de glisare de pe ambele părți ale carcasei.

                  7.16

                  Mecanismul trăgaciului: se asigură distrugerea legăturii fizice de operare dintre trăgaci și cocoș, percutor sau pârghia de declanșare. Se contopește mecanismul trăgaciului prin sudură în cadrul carcasei, după caz. În cazul în care nu este posibilă o astfel de îmbinare prin sudură, se îndepărtează mecanismul trăgaciului și se umple locul acestuia cu sudură sau cu rășină epoxidică.

                  7.17

                  Mecanismul trăgaciului: mecanismul trăgaciului și/sau cadrul ansamblului mecanismului trăgaciului trebuie sudat de carcasă (în cazul carcasei metalice) sau trebuie lipit de carcasă cu adeziv rezistent la temperaturi ridicate (în cazul carcasei din metal ușor sau din polimer).

                  7.18

                  Sistemul automat: se distrug prin tăiere sau sudură pistonul de gaze, tubul de gaze și canalul de preluare a gazelor.

                  7.19

                  Sistemul automat: în cazul în care nu există piston de gaze, se îndepărtează tubul de gaze. În cazul în care țeava are rol de piston de gaze, se sudează țeava dezactivată de carcasă. În toate cazurile în care există orificiu/canal de preluare a gazelor, acesta se închide prin sudură.

                  7.20

                  Sistemul automat: se prelucrează sau se elimină peretele frontal al închizătorului la un unghi cuprins între 45 și 75 de grade măsurat în raport cu unghiul peretelui frontal inițial. Materialul trebuie îndepărtat de pe întreaga suprafață a peretelui frontal al închizătorului și din altă parte, astfel încât închizătorul/blocul-închizător să fie redus cu minimum 50 % din masa originală. Blocul-închizător trebuie fixat în mod permanent de arma de foc prin sudură, alipire sau prin utilizarea unor măsuri adecvate cu grad echivalent de permanență.

                  7.21

                  Sistemul automat: în cazul în care capul închizătorului este încorporat în port-închizător, port-închizătorul trebuie redus cu minimum 50 %. Capul închizătorului trebuie fixat în mod permanent de port-închizător, iar port-închizătorul trebuie fixat definitiv de arma de foc prin sudură, alipire sau prin utilizarea unor măsuri adecvate cu grad echivalent de permanență.

                  7.22

                  Încărcătoarele: se fixează încărcătorul prin puncte de sudură sau prin măsuri adecvate cu grad echivalent de permanență, în funcție de tipul de armă, pentru a împiedica înlăturarea încărcătorului.

                  7.23

                  Încărcătoarele: în cazul în care încărcătorul lipsește, se aplică puncte de sudură sau se utilizează măsuri adecvate la locașul încărcătorului sau se fixează un mecanism de blocare pentru a împiedica definitiv inserarea încărcătorului.

                  7.24

                  Încărcătoarele: în cazul încărcătoarelor tubulare, se introduc unul sau mai multe bolțuri din oțel călit prin încărcător, camera cartușului și carcasă, fixându-le definitiv împreună. Se asigură fixarea prin sudură.

                  7.25

                  Amortizorul de zgomot: se împiedică definitiv îndepărtarea amortizorului de zgomot de pe țeavă prin utilizarea unui bolț din oțel călit sau prin sudură, alipire ori prin utilizarea unor măsuri adecvate cu grad echivalent de permanență, dacă amortizorul de zgomot face parte din armă.

                  7.26

                  Amortizorul de zgomot: se îndepărtează, dacă este posibil, toate părțile interne și punctele lor de fixare din amortizor, astfel încât să rămână doar un tub. Se perforează orificii cu diametrul mai mare decât calibrul armei la un interval longitudinal de 3 cm (în cazul armelor de foc scurte) sau de 5 cm (în cazul armelor de foc lungi) prin tub și penetrând camera de expansiune. Ca soluție alternativă, se taie o fantă longitudinală de minimum 6 mm, de la capătul dinapoi până la capătul dinainte al amortizorului, prin tub și penetrând camera de expansiune.

                              8.

                              ARME DE FOC CARE SE ÎNCARCĂ PRIN GURA ȚEVII, INCLUSIV CU ȚEAVĂ BASCULANTĂ (CU EXCEPȚIA REVOLVERELOR CU ÎNCĂRCARE PRIN CILINDRU)

                  8.1

               Țeavă: se taie o fantă longitudinală prin țeavă, inclusiv prin camera de detentă din țeavă, dacă există (lățimea: >
                      din calibru; lungimea: de trei ori mai mare decât diametrul glonțului). În cazul armelor de foc fără cameră de detentă inclusă în țeavă, se taie o fantă longitudinală (lățimea: >
                      din calibru; lungimea: minimum
                      din lungimea țevii de la conul de forțare).

                  8.2

                  Țeavă: în cazul armelor de foc cu cameră de detentă inclusă în țeavă, se perforează transversal un orificiu prin camera de detentă prin ambii pereți, prin orificiu fiind introdus și sudat solid un bolț din oțel călit (cu diametrul > 50 % decât cel al camerei, minimum 4,5 mm). Același bolț poate fi folosit la fixarea țevii de carcasa armei.
                  În cazul armelor de foc fără cameră de detentă inclusă în țeavă, se sudează solid un dop etanș din oțel călit (lungimea: minimum de două ori mai mare decât diametrul glonțului) în interiorul țevii dinspre conul de forțare.

                  8.3

                  Țeavă: în cazul țevilor de schimb ce nu sunt montate la arma de foc, se aplică procedeele 8.1-8.2, după caz. În plus, trebuie să se prevină în mod permanent posibilitatea ca țevile să mai poată fi montate pe o armă de foc prin tăiere, sudură, alipire sau prin utilizarea unor măsuri adecvate cu grad echivalent de permanență.

                  8.4

                  În cazul mecanismului armelor cu țeavă basculantă: se prelucrează un con de 60 de grade minimum (unghiul la vârf) pentru a obține un diametru de bază egal cu cel puțin 10 mm sau cu diametrul peretelui frontal al închizătorului.

                  8.5

                  În cazul mecanismului armelor cu țeavă basculantă: se îndepărtează percutorul, se mărește orificiul percutorului până la un diametru minim de 5 mm și se sudează orificiul percutorului.

                  8.6

                  Mecanismul trăgaciului: se asigură distrugerea legăturii fizice de operare dintre trăgaci și cocoș, percutor sau pârghia de declanșare. Se contopește mecanismul trăgaciului prin sudură în cadrul carcasei, după caz. În cazul în care nu este posibilă o astfel de îmbinare prin sudură, se îndepărtează mecanismul trăgaciului și se umple locul acestuia cu sudură sau cu rășină epoxidică.

                  8.7

                  Mecanismul trăgaciului: mecanismul trăgaciului și/sau cadrul ansamblului mecanismului trăgaciului trebuie sudat de carcasă (în cazul carcasei metalice) sau trebuie lipit de carcasă cu adeziv rezistent la temperaturi ridicate (în cazul carcasei din metal ușor sau din polimer).

                  8.8

                  Căminele/orificiile: se înlătură căminul (căminele), se sudează orificiul (orificiile).

                  8.9

                  Camere de detentă separate (multiple), cu excepția cilindrului: în cazul armelor cu camere de detentă separate sau multiple, se elimină prin prelucrare peretele interior/pereții interiori din camera/camerele de detentă pe minimum ⅔ din lungime. Se elimină o porțiune cât mai mare posibil din peretele interior/pereții interiori, în mod ideal la diametrul calibrului.

      ANEXA II

         Model pentru marcajul armelor de foc dezactivate

                  (1)

                  Marcaj de dezactivare (rămâne „EU” în cazul tuturor marcajelor naționale)

                  (2)

                  Țara de dezactivare – codul internațional oficial

                  (3)

                  Simbolul entității care a certificat dezactivarea armei de foc

                  (4)

                  Anul dezactivării

            Marcajul complet va fi aplicat doar pe carcasa armei de foc, în timp ce marcajul de dezactivare (1) și țara de dezactivare (2) vor fi aplicate pe toate celelalte componente esențiale.

      ANEXA III

         Model de certificat pentru armele de foc dezactivate

      (prezentul certificat ar trebui întocmit pe hârtie nefalsificabilă)

                  Sigla UE

                  Denumirea entității care a verificat și a certificat conformitatea dezactivării
                  Sigla

                     CERTIFICAT DE DEZACTIVARE

                     Numărul certificatului:

                  Măsurile de dezactivare sunt conforme cu cerințele cuprinse în specificațiile tehnice privind dezactivarea armelor de foc, astfel cum sunt stabilite în anexa I la Regulamentul de punere în aplicare (UE) 2018/337 al Comisiei din 5 martie 2018.

                     Denumirea entității care a efectuat dezactivarea:

                     Țara:

                     Data/anul certificatului de dezactivare:

                     Producătorul/marca armei de foc dezactivate:

                     Tipul:

                     Marca/modelul:

                     Calibrul:

                     Numărul (numerele) de serie:

                     Observații:

                  Marcajul oficial de dezactivare al UE

                  Numele, titlul și semnătura persoanei responsabile

                     NOTĂ: Prezentul certificat este un document important. El ar trebui să fie păstrat în permanență de către proprietarul armei de foc dezactivate. Componentele esențiale ale armei de foc dezactivate la care se referă prezentul certificat au fost marcate cu un marcaj de control oficial; aceste marcaje nu trebuie să fie eliminate sau modificate.

                     AVERTISMENT: Falsificarea unui certificat de dezactivare ar putea constitui o infracțiune în temeiul legislației naționale.


title: Regulamentul de punere în aplicare (UE) 2018/338 al Comisiei din 7 martie 2018 privind autorizarea unui preparat de 6-fitază produsă de Aspergillus niger (DSM 25770) ca aditiv destinat hranei puilor pentru îngrășare, a puicuțelor pentru ouat, a porcilor pentru îngrășare, a scroafelor, a speciilor minore de porcine pentru îngrășare sau pentru reproducere, a curcanilor pentru îngrășare, a curcanilor crescuți pentru reproducere, a tuturor celorlalte specii aviare (cu excepția păsărilor ouătoare) și a purceilor înțărcați (titularul autorizației: BASF SE) (Text cu relevanță pentru SEE. )

text:
                  8.3.2018

                  RO

                  Jurnalul Oficial al Uniunii Europene

                  L 65/17

            REGULAMENTUL DE PUNERE ÎN APLICARE (UE) 2018/338 AL COMISIEI
      din 7 martie 2018
      privind autorizarea unui preparat de 6-fitază produsă de Aspergillus niger (DSM 25770) ca aditiv destinat hranei puilor pentru îngrășare, a puicuțelor pentru ouat, a porcilor pentru îngrășare, a scroafelor, a speciilor minore de porcine pentru îngrășare sau pentru reproducere, a curcanilor pentru îngrășare, a curcanilor crescuți pentru reproducere, a tuturor celorlalte specii aviare (cu excepția păsărilor ouătoare) și a purceilor înțărcați (titularul autorizației: BASF SE)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru un preparat de 6-fitază produsă de Aspergillus niger (DSM 25770). Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Respectiva cerere vizează autorizarea unui preparat de 6-fitază produsă de Aspergillus niger (DSM 25770) ca aditiv destinat hranei puilor pentru îngrășare, a puicuțelor pentru ouat, a porcilor pentru îngrășare, a scroafelor, a speciilor minore de porcine pentru îngrășare sau pentru reproducere, a curcanilor pentru îngrășare, a curcanilor crescuți pentru reproducere, a tuturor speciilor aviare pentru îngrășare, creștere sau ouat, precum și a purceilor înțărcați, în vederea clasificării acestuia în categoria „aditivi zootehnici”.

                  (4)

                  Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 28 septembrie 2017 (2) că, în condițiile de utilizare propuse, preparatul de 6-fitază produsă de Aspergillus niger (DSM 25770) nu are efecte adverse asupra sănătății animale, asupra sănătății animale sau asupra mediului, precum și că acest aditiv îmbunătățește performanța zootehnică și/sau utilizarea fosforului la toate speciile vizate. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                  (5)

                  Evaluarea preparatului de 6-fitază produsă de Aspergillus niger (DSM 25770) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (6)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Preparatul indicat în anexă, aparținând categoriei „aditivi zootehnici” și grupei funcționale „promotori de digestibilitate”, se autorizează ca aditiv pentru hrana animalelor, în condițiile prevăzute în anexa respectivă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 7 martie 2018.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  EFSA Journal 2017; 15(11)5024.

         ANEXĂ

                     Numărul de identificare al aditivului

                     Numele titularului autorizației

                     Aditiv

                     Compoziția, formula chimică, descrierea, metoda analitică

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     Unități de activitate/kg de hrană completă pentru animale cu un conținut de umiditate de 12 %

                        Categoria aditivilor zootehnici. Grupa funcțională: promotori de digestibilitate

                     4a27

                     BASF SE

                     6-fitază
                     EC 3.1.3.26

                        Compoziția aditivului

                     Preparat de 6-fitază produsă de Aspergillus niger (DSM 25770) cu un conținut minim de:
                     În stare solidă: 5 000  FTU (1)/g
                     În stare lichidă: 5 000  FTU/g

                        Caracterizarea substanței active

                     6-fitază produsă de Aspergillus. niger (DSM 25770)

                        Metoda analitică
                         (2)

                     Pentru cuantificarea activității fitazei în aditivul destinat hranei pentru animale:

                                 —

                                 metoda colorimetrică bazată pe reacția enzimatică a fitazei pe fitat

                           Pentru cuantificarea activității fitazei în preamestecuri:

                                 —

                                 metoda colorimetrică bazată pe reacția enzimatică a fitazei pe fitat – VDLUFA 27.1.3

                           Pentru cuantificarea activității fitazei în furaje:

                                 —

                                 metoda colorimetrică bazată pe reacția enzimatică a fitazei pe fitat – EN ISO 30024

                     Porci pentru îngrășare
                     Scroafe
                     Speciilor minore de porcine pentru îngrășare sau pentru reproducere

                     —

                     100 FTU

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                 2.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție respiratorie.

                                 3.

                                 Se utilizează la purceii înțărcați de până la 35 kg

                     28.3.2028

                     Purcei înțărcați

                     125 FTU

                     Pui pentru îngrășare
                     Puicuțe pentru ouat

                     750 FTU

                     Curcani pentru îngrășare
                     Curcani crescuți pentru reproducere
                     Specii aviare minore (cu excepția păsărilor ouătoare)

                     125 FTU

            (1)  1 FTU reprezintă cantitatea de enzimă care eliberează 1 micromol de fosfat anorganic pe minut din fitat de sodiu, la pH 5,5 și 37 °C.

            (2)  Detaliile metodelor analitice pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports.


title: Regulamentul de punere în aplicare (UE) 2018/339 al Comisiei din 7 martie 2018 de modificare și de derogare de la Regulamentul (CE) nr. 2535/2001 în ceea ce privește licențele de import pentru produsele lactate originare din Islanda

text:
                  8.3.2018

                  RO

                  Jurnalul Oficial al Uniunii Europene

                  L 65/21

            REGULAMENTUL DE PUNERE ÎN APLICARE (UE) 2018/339 AL COMISIEI
      din 7 martie 2018
      de modificare și de derogare de la Regulamentul (CE) nr. 2535/2001 în ceea ce privește licențele de import pentru produsele lactate originare din Islanda
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187,
      întrucât:

                  (1)

                  Anexa V la Acordul sub forma unui schimb de scrisori între Uniunea Europeană și Islanda privind preferințele comerciale suplimentare pentru produsele agricole, încheiat în temeiul articolului 19 din Acordul privind Spațiul Economic European și aprobat prin Decizia (UE) 2017/1913 a Consiliului (2), prevede o creștere a contingentelor tarifare anuale scutite de taxe vamale și introducerea unui nou contingent pentru brânzeturi.

                  (2)

                  Noile cantități din contingentele tarifare se vor aplica începând de la 1 mai 2018. În consecință, prin derogare de la articolul 6 din Regulamentul (CE) nr. 2535/2001 al Comisiei (3), ar trebui să se stabilească o nouă perioadă, cuprinsă între 1 mai și 31 decembrie 2018, care să o înlocuiască pe cea cuprinsă între 1 iulie și 31 decembrie 2018, precum și cantitățile aferente acestei noi perioade de la punctul I.I din anexa I la regulamentul respectiv, astfel cum este modificat prin prezentul regulament.

                  (3)

                  Perioada de depunere a cererilor este anterioară sfârșitului procedurii de aprobare prin care solicitanții sunt autorizați să efectueze importuri în cadrul contingentelor începând de la 1 iulie 2018. Pentru a permite solicitanților care nu figurează încă pe o listă de aprobare să participe la alocarea contingentelor pentru perioada cuprinsă între 1 mai și 31 decembrie 2018, ar trebui prevăzută o derogare de la articolul 10 din Regulamentul (CE) nr. 2535/2001.

                  (4)

                  Perioada de depunere a cererilor de licențe de import pentru prima jumătate a anului 2018, prevăzută la articolul 14 alineatul (1) litera (a) din Regulamentul (CE) nr. 2535/2001, a expirat. În consecință, prin derogare de la articolul 14 alineatul (1) litera (b) din regulamentul respectiv, ar trebui prevăzută o nouă perioadă de depunere a cererilor de licențe, cuprinsă între 1 și 10 aprilie 2018.

                  (5)

                  Prin urmare, Regulamentul (CE) nr. 2535/2001 ar trebui modificat în consecință.

                  (6)

                  Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

            ADOPTĂ PREZENTUL REGULAMENT:
      Articolul 1
      Modificarea Regulamentului (CE) nr. 2535/2001
      Regulamentul (CE) nr. 2535/2001 se modifică după cum urmează:

                  (a)

                  La articolul 5, litera (i) se înlocuiește cu următorul text:

                              „(i)

                              contingentele prevăzute în anexa V la Acordul dintre Uniunea Europeană și Islanda privind preferințele comerciale suplimentare pentru produsele agricole, aprobat prin Decizia (UE) 2017/1913 a Consiliului (*1) (denumit în continuare «Acordul cu Islanda»);

                     (*1)  Decizia (UE) 2017/1913 a Consiliului din 9 octombrie 2017 privind încheierea Acordului sub forma unui schimb de scrisori între Uniunea Europeană și Islanda privind preferințele comerciale suplimentare pentru produsele agricole (JO L 274, 24.10.2017, p. 57).”"

                  (b)

                  Punctul I.I din anexa I la Regulamentul (CE) nr. 2535/2001 se înlocuiește cu textul din anexa la prezentul regulament.

            Articolul 2
      Derogare de la Regulamentul (CE) nr. 2535/2001
      (1)   Prin derogare de la articolul 6 al doilea paragraf din Regulamentul (CE) nr. 2535/2001, pentru cantitățile stabilite la punctul I.I din anexa I la respectivul regulament, perioada de șase luni cuprinsă între 1 iulie și 31 decembrie 2018 se înlocuiește cu perioada cuprinsă între 1 mai și 31 decembrie 2018.
      (2)   Prin derogare de la articolul 10 alineatul (1) al doilea paragraf din Regulamentul (CE) nr. 2535/2001, în plus față de importatorii care figurează pe o listă, solicitanții care au depus o cerere valabilă de aprobare înainte de 1 aprilie 2018, în conformitate cu articolul 8 din regulamentul respectiv, sunt de asemenea autorizați să solicite licențe pentru perioada și pentru contingentele menționate la alineatul (1) al prezentului articol.
      (3)   Prin derogare de la articolul 14 alineatul (1) litera (b) din Regulamentul (CE) nr. 2535/2001, cererile de licențe de import pentru perioada cuprinsă între 1 mai și 31 decembrie 2018 se depun între 1 și 10 aprilie 2018 pentru cantitățile stabilite la punctul I.I din anexa I la regulamentul respectiv, astfel cum este modificat prin prezentul regulament.
      (4)   Cererile menționate la alineatul (3) vizează o cantitate de cel puțin 5 tone care nu depășește cantitatea disponibilă. Nu se depun cereri pentru perioada cuprinsă între 1 iulie și 31 decembrie 2018.
      (5)   Licențele de import eliberate pentru cererile depuse în conformitate cu alineatul (3) sunt valabile până la 31 decembrie 2018.
      Articolul 3
      Intrare în vigoare și aplicare
      Prezentul regulament intră în vigoare în a treia zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Se aplică de la 1 aprilie 2018.
         Adoptat la Bruxelles, 7 martie 2018.

               Pentru Comisie

               Președintele

            Jean-Claude JUNCKER

         (1)  JO L 347, 20.12.2013, p. 671.

         (2)  Decizia (UE) 2017/1913 a Consiliului din 9 octombrie 2017 privind încheierea Acordului sub forma unui schimb de scrisori între Uniunea Europeană și Islanda privind preferințele comerciale suplimentare pentru produsele agricole (JO L 274, 24.10.2017, p. 57).

         (3)  Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (JO L 341, 22.12.2001, p. 29).

         ANEXĂ

            „I.I

            Contingente tarifare în temeiul anexei V la Acordul cu Islanda aprobat prin Decizia (UE) 2017/1913
            Contingent anual de la 1 ianuarie la 31 decembrie
            (Cantitate în tone)
            Taxă aplicabilă: scutire

                           Numărul contingentului

                           09.4225

                           09.4226

                           09.4227

                           Denumire
                            (*1)

                           Unt natural

                           «Skyr»

                           Brânzeturi

                        Codul NC

                        0405 10 11
                        0405 10 19

                        ex 0406 10 50  (*2)

                        ex 0406

                           cu excepția «Skyr» de la subpoziția NC 0406 10 50
                            (*2)

                           Cantitate pentru mai-decembrie 2018

                        201

                           793

                        9

                        Cantitate anuală în 2019

                        439

                        2 492

                        31

                        Cantitate pentru ianuarie-iunie

                        220

                        1 246

                        16

                        Cantitate pentru iulie-decembrie

                        219

                        1 246

                        15

                        Cantitate anuală în 2020

                        463

                        3 095

                        38

                        Cantitate pentru ianuarie-iunie

                        232

                        1 548

                        19

                        Cantitate pentru iulie-decembrie

                        231

                        1 547

                        19

                        Cantitate anuală începând din 2021

                        500

                        4 000

                        50

                        Cantitate pentru ianuarie-iunie

                        250

                        2 000

                        25

                        Cantitate pentru iulie-decembrie

                        250

                        2 000

                        25

            (*1)  Fără a aduce atingere regulilor de interpretare a Nomenclaturii combinate, formularea denumirii produselor nu are decât valoare indicativă, regimurile preferențiale fiind stabilite, în contextul prezentei anexe, de domeniul de aplicare a codurilor NC. În cazurile în care se menționează coduri ex NC, aplicabilitatea regimurilor preferențiale se stabilește pe baza codului NC și a denumirii corespunzătoare, luate în considerare împreună.

            (*2)  Cod NC supus modificării, în așteptarea confirmării privind clasificarea produsului.”


title: Regulamentul de punere în aplicare (UE) 2018/353 al Comisiei din 9 martie 2018 de rectificare a Regulamentului de punere în aplicare (UE) 2017/1145 privind retragerea de pe piață a anumitor aditivi furajeri autorizați în temeiul Directivelor 70/524/CEE și 82/471/CEE ale Consiliului și de abrogare a dispozițiilor caduce în baza cărora sunt autorizați aditivii furajeri respectivi (Text cu relevanță pentru SEE. )

text:
               12.3.2018

               RO

               Jurnalul Oficial al Uniunii Europene

               L 68/3

         REGULAMENTUL DE PUNERE ÎN APLICARE (UE) 2018/353 AL COMISIEI
   din 9 martie 2018
   de rectificare a Regulamentului de punere în aplicare (UE) 2017/1145 privind retragerea de pe piață a anumitor aditivi furajeri autorizați în temeiul Directivelor 70/524/CEE și 82/471/CEE ale Consiliului și de abrogare a dispozițiilor caduce în baza cărora sunt autorizați aditivii furajeri respectivi
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 10 alineatul (5),
   întrucât:

               (1)

               Regulamentul de punere în aplicare (UE) 2017/1145 al Comisiei (2) prevede retragerea de pe piață a aditivilor furajeri care au fost introduși pe piață și înscriși în Registrul comunitar al aditivilor pentru hrana animalelor ca produse existente în conformitate cu articolul 10 alineatul (1) din Regulamentul (CE) nr. 1831/2003 și pentru care nu au fost depuse cereri în conformitate cu articolul 10 alineatele (2) și (7) din regulamentul respectiv înaintea termenului-limită prevăzut în dispozițiile respective sau pentru care a fost depusă o cerere, dar aceasta a fost ulterior retrasă. De asemenea, Regulamentul de punere în aplicare (UE) 2017/1145 abrogă reglementările sau elimină dispozițiile care autorizează respectivii aditivi.

               (2)

               Din greșeală, în anexa II la Regulamentul de punere în aplicare (UE) 2017/1145, care conține lista aditivilor care trebuie retrași de pe piață pentru anumite specii de animale, figura aditivul furajer coccidiostatic autorizat prin Regulamentul (CE) nr. 1463/2004 al Comisiei (3), deși a fost depusă o cerere în timp util în conformitate cu articolul 10 alineatul (2) din Regulamentul (CE) nr. 1831/2003. Așadar, regulamentul respectiv a fost abrogat din greșeală prin articolul 3 din Regulamentul de punere în aplicare (UE) 2017/1145. Din greșeală, Regulamentul (CE) nr. 833/2005 al Comisiei (4) a fost menționat în considerentul 3 din Regulamentul de punere în aplicare (UE) 2017/1145 atât în sensul modificării, cât și în sensul abrogării. Prin urmare, acest din urmă regulament ar trebui rectificat pentru a se indica faptul că Regulamentul (CE) nr. 833/2005 ar trebui doar abrogat. Din greșeală, Regulamentul (CE) nr. 1459/2005 al Comisiei (5) nu a fost abrogat prin articolul 3 din Regulamentul de punere în aplicare (UE) 2017/1145, deși autorizează anumiți compuși ai iodului care trebuie retrași de pe piață în conformitate cu Regulamentul de punere în aplicare (UE) 2017/1145. Regulamentul (CE) nr. 1443/2006 al Comisiei (6) a fost abrogat din greșeală prin articolul 3 din Regulamentul de punere în aplicare (UE) 2017/1145. Ar trebui să se șteargă doar articolul 1 din respectivul regulament și anexa I la respectivul regulament, deoarece doar dispozițiile respective vizează anumite enzime care trebuie retrase în conformitate cu Regulamentul de punere în aplicare (UE) 2017/1145. Erorile respective ar trebui corectate.

               (3)

               Din greșeală, dispozițiile din Regulamentul (CE) nr. 1334/2003 al Comisiei (7) care autorizează unii compuși ai fierului care trebuie retrași de pe piață în conformitate cu Regulamentul de punere în aplicare (UE) 2017/1145 nu au fost eliminate prin articolul 8 din respectivul regulament de modificare a Regulamentului (CE) nr. 1334/2003. Articolul respectiv ar trebui rectificat.

               (4)

               În partea A a anexei I la Regulamentul de punere în aplicare (UE) 2017/1145, care stabilește aditivii furajeri care urmează să fie retrași de pe piață pentru toate speciile și categoriile de animale, în tabelul referitor la vitamine, este inclusă vitamina bisulfit sodic de L-menadionă. Această parte ar trebui rectificată, deoarece această formă „L” nu a fost deloc menționată în autorizație.

               (5)

               Părțile A și B ale anexei I la Regulamentul de punere în aplicare (UE) 2017/1145 ar trebui corectate în ceea ce privește unii coloranți, deoarece nu au fost indicate corect speciile și categoriile de animale pentru care se impune retragerea de pe piață a respectivilor coloranți și funcțiile respectivilor coloranți. Impunerea retragerii de pe piață a aditivului în cazul unora dintre acestea se aplică doar anumitor specii, iar utilizarea drept colorant este limitată la anumite funcții.

               (6)

               Prin urmare, Regulamentul de punere în aplicare (UE) 2017/1145 ar trebui rectificat în consecință.

               (7)

               Dispozițiile greșite au generat confuzie în rândul operatorilor din sectorul hranei pentru animale în ceea ce privește statutul juridic real al aditivilor în cauză. Situația respectivă a creat insecuritate juridică în privința cadrului de reglementare aplicabil. Așadar, erorile menționate au generat o oarecare perturbare a pieței legată de autorizarea comercializării și utilizării anumitor aditivi, pusă sub semnul întrebării. Prin urmare, rectificările Regulamentului de punere în aplicare (UE) 2017/1145 ar trebui să se aplice retroactiv, de la data intrării în vigoare a respectivului regulament de punere în aplicare, pentru a se restabili securitatea juridică în legătură cu statutul juridic al aditivilor care au făcut obiectul erorilor, pentru a se evita consecințele negative pentru operatori vizați și pentru a se reface stabilitatea pieței.

               (8)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) 2017/1145 se rectifică după cum urmează:

               1.

               Considerentul 3 se rectifică după cum urmează:

                           (a)

                           referirea la Regulamentul (CE) nr. 1463/2004 se elimină, împreună cu nota de subsol aferentă;

                           (b)

                           referirea la Regulamentul (CE) nr. 833/2005 se elimină, împreună cu nota de subsol aferentă, din lista regulamentelor care trebuie modificate. Nota de subsol aferentă se introduce după cuvintele „(CE) nr. 833/2005” în lista regulamentelor care trebuie abrogate;

                           (c)

                           în lista regulamentelor care trebuie abrogate, între cuvintele „(CE) nr. 833/2005” și „(CE) nr. 492/2006”, se introduce referirea la Regulamentul (CE) nr. 1459/2005, împreună cu o notă de subsol care cuprinde titlul complet al regulamentului și referința de publicare;

                           (d)

                           referirea la Regulamentul (CE) nr. 1443/2006 se elimină, împreună cu nota de subsol aferentă, din lista regulamentelor care trebuie abrogate și se introduce, împreună cu nota de subsol aferentă, în lista regulamentelor care trebuie modificate, între cuvintele „(CE) nr. 1284/2006” și „și (UE) nr. 1270/2009”.

               2.

               Articolul 3 se înlocuiește cu următorul text:
               „Articolul 3
               Abrogări
               Regulamentele (CE) nr. 937/2001, (CE) nr. 871/2003, (CE) nr. 277/2004, (CE) nr. 278/2004, (CE) nr. 1332/2004, (CE) nr. 1465/2004, (CE) nr. 833/2005, (CE) nr. 1459/2005, (CE) nr. 492/2006, (CE) nr. 1743/2006, (CE) nr. 757/2007 și (CE) nr. 828/2007 se abrogă.”

               3.

               La articolul 8, după cuvintele „Anexa la Regulamentul (CE) nr. 1334/2003 se modifică după cum urmează:”, se introduc punctele următoare, punctele existente fiind renumerotate în consecință:

                           „1.

                           la rubrica E 1 referitoare la Fier-Fe, mențiunea «Clorură feroasă, tetrahidrat» și tot conținutul privind numai clorura feroasă, tetrahidrat se elimină;

                           2.

                           la rubrica E 1 referitoare la Fier-Fe, mențiunea «Citrat feros, hexahidrat» și tot conținutul privind numai citratul feros, hexahidrat se elimină;

                           3.

                           la rubrica E 1 referitoare la Fier-Fe, mențiunea «Lactat feros, trihidrat» și tot conținutul privind numai lactatul feros, trihidrat se elimină;”.

               4.

               Se introduce următorul articol 25a:
               „Articolul 25a
               Modificarea Regulamentului (CE) nr. 1443/2006
               Articolul 1 din Regulamentul (CE) nr. 1443/2006 și anexa I la același regulament se elimină.”

               5.

               Anexa I se rectifică în conformitate cu anexa la prezentul regulament.

         Articolul 2
   Intrarea în vigoare
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 19 iulie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 martie 2018.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Regulamentul de punere în aplicare (UE) 2017/1145 al Comisiei din 8 iunie 2017 privind retragerea de pe piață a anumitor aditivi furajeri autorizați în temeiul Directivelor 70/524/CEE și 82/471/CEE ale Consiliului și de abrogare a dispozițiilor caduce în baza cărora sunt autorizați aditivii furajeri respectivi (JO L 166, 29.6.2017, p. 1).

      (3)  Regulamentul (CE) nr. 1463/2004 al Comisiei din 17 august 2004 privind autorizarea pe o perioadă de zece ani a utilizării în hrana animalelor a aditivului „microgranulat Sacox 120” aparținând grupei coccidiostaticelor și altor substanțe medicamentoase (JO L 270, 18.8.2004, p. 5).

      (4)  Regulamentul (CE) nr. 833/2005 al Comisiei din 31 mai 2005 privind autorizarea permanentă a unor aditivi în hrana animalelor (JO L 138, 1.6.2005, p. 5).

      (5)  Regulamentul (CE) nr. 1459/2005 al Comisiei din 8 septembrie 2005 de modificare a condițiilor de autorizare a unor aditivi din furaje care aparțin grupei oligoelementelor (JO L 233, 9.9.2005, p. 8).

      (6)  Regulamentul (CE) nr. 1443/2006 al Comisiei din 29 septembrie 2006 privind autorizarea permanentă a unor aditivi din furaje, precum și autorizarea pe o perioadă de zece ani a unui coccidiostatic (JO L 271, 30.9.2006, p. 12).

      (7)  Regulamentul (CE) nr. 1334/2003 al Comisiei din 25 iulie 2003 de modificare a condițiilor de autorizare a unui număr de aditivi în furaje, care fac parte din grupa de oligoelemente (JO L 187, 26.7.2003, p. 11).

      ANEXĂ
      Anexa I se rectifică după cum urmează:

                  1.

                  Partea A se rectifică după cum urmează:

                              (a)

                              sub titlul „Vitamine, provitamine și substanțe bine definite din punct de vedere chimic cu efect similar”, la rubrica referitoare la aditivul vitamina K, cuvintele „bisulfit sodic de L-menadionă” se înlocuiesc cu cuvintele „bisulfit sodic de menadionă”;

                              (b)

                              sub titlul „Alți coloranți”, rubrica din tabel referitoare la agenții coloranți autorizați prin norme comunitare pentru colorarea produselor alimentare se înlocuiește cu următorul text:

                                          „Numărul relevant

                                          Agenții coloranți autorizați prin norme comunitare pentru colorarea produselor alimentare, cu excepția: E 150b, E 150c și E 150d Coloranți caramel; E 141 Complex de cupru al clorofilinelor; E 172 Oxid de fier roșu, galben și negru; E 171 Dioxid de titan (structură de anatază și rutil); E 153 Cărbune vegetal;

                                          Toate speciile”

                  2.

                  Partea B se rectifică după cum urmează:

                              (a)

                              sub titlul „Carotenoide și xantofile”, rubrica referitoare la aditivul E 161j Astaxantină se înlocuiește cu următorul text:

                                          „E 161j

                                          Astaxantină

                                          Toate speciile cu excepția:

                                                      —

                                                      peștilor și crustaceelor, pentru utilizări care aparțin grupei funcționale (2) litera (a) punctul (ii);

                                                      —

                                                      peștilor ornamentali, pentru utilizări care aparțin grupei funcționale (2) litera (a) punctul (iii)”

                              (b)

                              sub titlul „Alți coloranți”, tabelul care conține rubricile referitoare la aditivii E 155, E 104, E 122 și E 160b se înlocuiește cu următorul text:

                                          „E 155

                                          Brun HT

                                          Câini și pisici

                                          E 104

                                          Galben de chinolină

                                          Toate speciile, cu excepția animalelor care nu sunt destinate producției de alimente, pentru utilizări care aparțin grupei funcționale 2 litera (a) punctul (i)

                                          E 122

                                          Azorubină (carmoizină)

                                          Toate speciile, cu excepția câinilor și a pisicilor, pentru utilizări care aparțin grupei funcționale 2 litera (a) punctul (i)

                                          Numărul relevant

                                          Agenții coloranți autorizați prin norme comunitare pentru colorarea produselor alimentare, cu excepția:

                                          E 102 Tartrazină.

                                          Toate speciile, cu excepția câinilor și a pisicilor

                                          E 160b Bixină.

                                          Toate speciile, cu excepția câinilor și a pisicilor.

                                          E 110 Galben apus de soare (sunset) FCF

                                          Toate speciile, cu excepția câinilor și a pisicilor.

                                          E 120 Coșenilă, acid carminic, carmin (Lac de carmin – produs solubil în apă 50 %)

                                          Toate speciile, cu excepția câinilor și a pisicilor

                                          E 124 Roșu Ponceau 4 R

                                          Toate speciile, cu excepția câinilor și a pisicilor

                                          E 127 Eritrozină

                                          Toate speciile, cu excepția câinilor, a pisicilor și a reptilelor

                                          E 129 Roșu allura

                                          Toate speciile, cu excepția câinilor și a pisicilor

                                          E 132 Indigotină

                                          Toate speciile, cu excepția câinilor și a pisicilor

                                          E 133 Albastru briliant FCF

                                          Toate speciile, cu excepția câinilor și a pisicilor

                                          E 160b

                                          Bixină ca agent colorant

                                          Pești ornamentali

                                          E 102

                                          Tartrazină ca agent colorant

                                          Toate speciile, cu excepția peștilor ornamentali, a păsărilor granivore ornamentale și a rozătoarelor mici

                                          E 131

                                          Albastru patent V ca agent colorant

                                          Toate speciile, cu excepția animalelor care nu sunt destinate producției de alimente, pentru utilizări care aparțin grupei funcționale 2 litera (a) punctul (i)

                                          E 124

                                          Roșu Ponceau 4 R ca agent colorant

                                          Toate speciile, cu excepția peștilor ornamentali

                                          E 127

                                          Eritrozină ca agent colorant

                                          Toate speciile, cu excepția peștilor ornamentali.

                                          E 132

                                          Indigotină ca agent colorant

                                          Toate speciile, cu excepția peștilor ornamentali

                                          E 141

                                          Complex de cupru al clorofilinelor ca agent colorant

                                          Toate speciile, cu excepția peștilor ornamentali, a păsărilor granivore ornamentale și a rozătoarelor mici

                                          E 110

                                          Galben apus de soare (sunset) FCF ca agent colorant

                                          Toate speciile, cu excepția peștilor ornamentali, a păsărilor granivore ornamentale și a rozătoarelor mici

                                          E 153

                                          Cărbune vegetal ca agent colorant

                                          Toate speciile, cu excepția peștilor ornamentali”